text: "Bitbit ang tagline na ""Ang tatlong salitang pinakanakamamatay sa buong mundo"", sinaliksik ng dokyumentaryong ""It's a Girl"" (""Babae ang Anak Mo"") ang mga dahilan kung bakit 200 milyong kababaihan ang ""nawawala"" sa Indiya at Tsina, at kung bakit hanggang ngayon walang epektibong solusyon dito. Binuo nila ang pagsasaliksik na ito sa pamamagitan ng mga panayam at pagbisita sa mga napiling lokasyon. "